Merce Cunningham
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Merce Cunningham var en innflytelsesrik amerikansk danser, dansepedagog og koreograf. Hans arbeid var retningsgivende for utviklingen av moderne scenedans.
Cunningham var solist hos Martha Graham i 1939–1945, fikk eget ensemble i 1953 og åpnet egen skole i New York i 1959. Han gjennomførte en verdensturné i 1964.I en rekke koreografiske arbeider stilte han spørsmålstegn ved scenedansens allment aksepterte grunnprinsipper: kontinuitet og forholdet til musikken. Hans verk er ofte blitt til i samarbeid med komponisten John Cage og med malere som Robert Rauschenberg og Andy Warhol.Noen av Cunninghams mest kjente balletter er The Seasons (1947), Springweather and People (1955), Antic Meet (1958), Summerspace (1958), How to Pass, Kick, Fall and Run (1965), TV Rerun, Borst Park (1972). Han gjestet Norge i 2002 da Merce Cunningham Dance Company åpnet den første CODA-festivalen for samtidsdans i Oslo med hans Event.Merce Cunningham utgav boken Notes on Choreography (1969). Les mer i Store norske leksikon Dans i USA Litteratur Copeland, Roger: Merce Cunningham : the modernizing of modern dance, 2004, isbn 0-415-96574-8, Finn boken  Kostelanetz, Richard, red.: Merce Cunningham : dancing in space and time, essays 1944-1992 by Jack Anderson ... [et al.], 1992, isbn 1-55652-152-9, Finn boken  Vaughan, David: Merce Cunningham : fifty years, ed. by Melissa Harris, 1997, isbn 0-89381-863-1, Finn boken